එසේ පහර කෑමෙන් නිවෙස් හිමියා මියගොස් තිබේ.බකුල්වල ගම්මානයේ පදිංචිව සිටි එස්. එම්. උපාලි සරත් නමැති මේ තැනැත්තාගේ මරණය සිදුවූ පසුව එම තරුණයන් නිවෙස් හිමියා අධික ලෙස මත්පැන් පානය කැර ආහාර ගැනීමේදී ඒවා උගුරේ හිරවී මියගිය බව පවසා ඒ පිළිබඳව හදිසි මරණ පරීක්ෂණයක් පැවැත්වීමට සූදානම් විය.අරණායක පොලිස් ස්ථානාධිපති බුද්ධි පාදෙනිය මහතා මේ සිද්ධිය පිළිබඳව මාවනැල්ල දිසා හා මහේස්ත්‍රාත් ශ්‍රීනිත් විජේසේකර මහතා වෙත කරුණු වාර්තා කිරීමෙන් පසුව විනිසුරු නියෝගයෙන් වැඩිදුරටත් පරීක්ෂණ සිදු කිරීමේදී මේ තරුණයන් පහරදීමේ සිද්ධිය අනාවරණය කර ඇත.පසුව ඔවුන් තිදෙනා ගැන පොලිසිය අධිකරණයට ඉදිරිපත් කළ අපරාධ ‘බී’ වාර්තාව වෙත අවධානය යොමු කළ විනිසුරුවරයා සැකකාර තරුණයන් තිදෙනා දින 14ක් රක්ෂිත බන්ධනාගාර ගත කරන ලෙස නියෝග කළේය.මේ සිද්ධිය පිළිබඳව පවත්වනු ලබන පරීක්ෂණ වාර්තා ආදියට අමතරව අවශ්‍ය වුවහොත් නීතිපතිවරයාගේ ද අනුමැතිය මත සිද්ධියට අදාළ සැකකරුවන් හට ඊළඟ දිනට අධිකරණය ඉදිරියේ චෝදනා පත් ඉදිරිපත් කිරීමට සූදානම් බව මෙහි පරීක්ෂණ මෙහෙයවනු ලබන අරණායක පොලිසියේ අපරාධ අංශ ස්ථානාධිපති වෝල්ටර් රණසිංහ මහතා කීය.සිද්ධිය පිළිබඳ පරීක්ෂණයක් ස්ථානාධිපති බුද්ධි පාදෙනිය මහතාගේ උපදෙස් මත පො.සැ. හරිශ්චන්ද්‍ර (22943) පො.සැ. රණතුංග (23044) හා පො.කො. දයානන්ද (32341) යන නිලධාරීහු වැඩිදුරටත් පවත්වනු ලබති..